Манігерд

**Манігерд** (*Манігірд*, *Мангірд*, *Манкірд*) — мужчынскае імя і вытворнае ад яго прозьвішча **Монгерд** (*Монгірд*).

## Паходжаньне

Манігард або Мангерд (Manegardus, Manigard, Mangerðr) і Гартман (Gartmann) — імёны германскага паходжаньня. Іменная аснова -ман- (імёны ліцьвінаў Арман, Дзерман, Есьман; германскія імёны Arman, Derman, Esmann) паходзіць ад гоцкага manna, германскага man 'чалавек', а аснова -гард- (-герд-, -герт-) (імёны ліцьвінаў Альгерд, Мундыгерд, Тэўтыгерд; германскія імёны Algardus, Mundgerd, Teutgerdis) — ад гоцкага gairdan 'падпяразваць' (пераноснае 'ахоўваць'), garda 'агароджа' (пераноснае 'ахова, бясьпека').

Германскае (паўночнагерманскае) паходжаньне літоўскага шляхецкага прозьвішча Монгірд (Mongird) сьцьвярджалася яшчэ ў артыкуле «Жамойць» Усеагульнай энцыкляпэдыі Самуэля Аргельбранда (1868 год).

Варыянты імя ў гістарычных крыніцах: *Моникгирду [[Манейка|Монеико]] а Сибир*, *Моникгирду два чоловеки* (1440—1492 гады); *Venceslao Mongirdowicz* (18 сакавіка 1442 году); *Алексанъдру Монъкгирдовичу* (9 лютага 1486 году, 27 сакавіка 1486 году, 23 лістапада 1486 году, 17 сакавіка 1488 году); *nos domini nobiles videlicet Venczeslaus Mongirdowycz* (10 красавіка 1486 году); *панъ Александро Монкгирдовичъ* (17 ліпеня 1494 году, 29 сакавіка 1495 году); *у Каспора Монкгирдовича* (22 сакавіка 1499 году); *in Meracz Mongyrdovicz… Meracz Mongirdovicz* (1500 год); *ego Venceslaus Monygyrdovycz heres in [[Мерач|Merecz]]* (25 чэрвеня 1500 году); *in domo nobilis domini Alexandri Mongirdovicz* (27 сакавіка 1507 году); *in [[Мерач|Maracz]] Monigyerdovycza* (1508 год); *Станислав Монкирдовичъ*, *Бартошъ Монкгирдовичъ… Антонъ Монкгирдовичъ*, *Якубъ Монкгирдовичъ*, *Петръ Монкгирдовичъ* (1528 год); *землю Монкгирдовщину* (1537 год); *od ziem panow Mongierdowiczow… panow Mongierdowiczow* (4 сьнежня 1554 году); *Bartłomiey z Mingaiła Mongird… Bartłomiey Jurewicz Mongird*, *Bartłomiey Mongird… Maciey Mongird… Stanisław Mongird* (20 кастрычніка 1655 году); *Piotr Mongiert* (2 сакавіка 1724 і 4 траўня 1725 году); *Michał Mongirt* (8 лютага 1769 году); *Michał Mągiert* (21 жніўня 1780 году); *Franciszek Mongirt* (11 лютага 1784 году); *Michał Mongird* (9 лютага 1785 году); *Michał Mongird, Wincenty Mongird* (6 лютага 1786 году); *Antoni Mongirtt* (9 лютага 1791 году); *do przyiaciela swego Antoniego Mongierda* (1812 год).

## Носьбіты
* Манігерд — літоўскі баярын, які атрымаў наданьні ад вялікага князя Казімера
* Аляксандар Мангердавіч — літоўскі баярын, які ўпамінаецца ў 1486—1495 гадох
* Барташ і Антон Мангердавічы — высакадворскія баяры, якія ўпамінаюцца ў попісе войска Вялікага Княства Літоўскага 1528 году
* Якуб Мангердавіч — курклеўскі баярын, які ўпамінаецца ў попісе войска ВКЛ 1528 году
* Пётар Мангердавіч — вялёнскі баярын, які ўпамінаецца ў попісе войска ВКЛ 1528 году
* Марцін Якубавіч Монгерд — расенскі зямянін, які ўпамінаецца ў 1598 годзе
* Войцех, Юры, Станіслаў, Жыгімонт, Ян, Стэфан і Мацей Багданавічы Монгерды — расенскія зямяне, якія ўпамінаюцца ў 1598 годзе 

Монгерды гербу Вадвіч — літоўскі шляхецкі род зь Віленскага павету, які меў уладаньні на Жамойці.

Монгірды або Монгерды (Mongird, Mongierd) — літоўскі шляхецкі род з Троцкага павету.

Монгірд (Mongird) — прозьвішча, зафіксаванае ў XIX стагодзьдзі ў ваколіцах Сувалкаў.

## Глядзіце таксама
* Ман
* Герд

## Заўвагі

## Крыніцы

Катэгорыя:Мужчынскія імёны